Uskonto Suomessa

Uskonto Suomessa tarkoittaa uskontoja, joita Suomessa asuvat ihmiset harjoittavat. Suomen uskonnollinen kenttä on kristinuskon hallitsema, erityisesti evankelis-luterilaisen kirkon kautta. Vuoden 2024 lopussa evankelis-luterilainen kirkko ilmoitti noin 3,5 miljoonaa jäsentä eli 62,2 prosenttia väestöstä. Tämä luku heijastaa kuitenkin lähinnä nimellistä jäsenyyttä, joka ei ota kantaa aktiiviseen uskonnolisuuteen tai toimintaan osallistumiseen.

Toiseksi suurin kirkko on Suomen ortodoksinen kirkko, joka ilmoitti vuonna 2024 yli 55 000 jäsentä eli 1,1 prosenttia väestöstä. Se on historiallisesti vahva itärajan alueella ja nauttii perustuslaissa erityisasemaa rinnakkain evankelis-luterilaisen kirkon kanssa. Helluntailaisuuden piirissä Suomessa on noin 70 000–100 000 ihmistä, joista helluntaiseurakuntiin kuuluu noin 45 000. Valtaosa helluntaiseurakunnista on yhdistysmuotoisia, joiden jäsenet tilastoidaan uskontokuntiin kuulumattomiksi, elleivät he kuulu lisäksi johonkin uskonnolliseen yhdyskuntaan. Osa helluntailaisista on Suomen helluntaikirkon jäseniä, mutta osa kuuluu myös evankelis-luterilaiseen kirkkoon.

Uskontokuntiin kuulumattomuus on ollut Suomessa kasvussa ja kattaa vuonna 2024 noin 35 prosenttia väestöstä. Yleisin syy kirkosta eroamiseen on kirkollisveron välttäminen ja taloudelliset syyt. Muita syitä ovat muun muassa uskomuksiin ja oppiin liittyvät syyt (n. 20–30 %), joihin lukeutuvat siirtyminen toiseen kirkko- tai uskontokuntaan sekä uskonnoton maailmankatsomus. Eri väestöryhmissä korostuvat myös arvoihin ja politiikkaan liittyvät syyt.

Vähemmistöuskonnoista suurin on islam. Muslimien lukumäärä on kasvanut viime vuosina merkittävän maahanmuuton myötä. Vuonna 2022 muslimeja arvioitiin olevan yli 120 000 eli noin 2 prosenttia väestöstä. Suurin osa muslimeista edustaa sunnalaista suuntausta.Konttori 2022, s. 23 Arviot vaihtelevat, sillä suurin osa muslimeista ei kuulu mihinkään rekisteröityyn islamilaiseen yhdyskuntaan. Perusopetuksessa islamin opetukseen vuonna 2024 osallistui 1–6-luokkalaisista 4,2 prosenttia ja 7–9-luokkalaisista 3,3 prosenttia. Muita vähemmistöuskontoja ovat muun muassa juutalaiset, bahait, buddhalaiset ja hindut.

Historiallisesti Suomen uskonnollinen maisema muokkautui kristinuskon vaikutuksen leviämisestä alueelle ennen 1100-lukua niin lännen kuin idän kautta sekä 1500-luvun uskonpuhdistuksen kautta. Ruotsi-Suomen aikana 1600-luvulla kaikki valtakunnan asukkaat velvoitettiin luterilaiseen tunnustukseen. Uskonnollinen vapautuminen alkoi 1800-luvulla kun kirkon asema vahvistettiin valtiosta erilliseksi julkisoikeudelliseksi yhteisöksi ja vapaan seuratoiminnan kieltänyt konventikkeliplakaatti kumottiin vuonna 1869. Vuoden 1923 uskonnonvapauslaki mahdollisti eron luterilaisen kirkon tai muun uskonnollisen yhdyskunnan jäsenyydestä. Ensimmäisinä vuosikymmeninä uskonnonvapaudessa korostui negatiivinen uskonnonvapaus eli "vapaus uskonnosta"-ajattelu, joka heijastui paitsi vastakkainasetteluun kirkon ja valtion välillä myös kristillisten ja yhteiskunnassa vallitsevien arvojen välillä. Euroopan unionin jäsenyyden myötä keskusteluissa on korostunut kansainväliset sopimukset ja positiivinen uskonnonvapaus.

Suomen perustuslaissa on määritelty oikeus uskonnon ja omantunnon vapauteen, jonka käyttämistä turvataan uskonnonvapauslailla. Evankelis-luterilaisella kirkolla ja ortodoksisella kirkolla on lakiin perustuva erikoisasema julkisoikeudellisena yhteisönä ja osana valtion lainsäädäntöä. Uskonnonvapauden positiivinen tulkinta, eli yksilön oikeus harjoittaa tai olla harjoittamatta uskontoa julkisesti ja yksityisesti omantuntonsa, ymmärryksensä ja valintansa mukaan, on heijastunut erityisesti vuoden 2000 perustuslaissa ja vuoden 2003 uskonnonvapauslaissa.

 Historia 
 Esikristilliset uskomukset ja käytänteet 

Suomen alueella asuneiden heimojen muinaisuskonto perustui animismiin ja šamanismiin. Muinaisten uskomusten käsitteiden juuret ovat protouralilaisessa mytologiassa. Uskonto ei ollut yhtenäistä tai opillista, vaan se vaihteli alueittain ja perustui paikallisiin perinteisiin. Koska kirjallisia lähteitä ei ole säilynyt, tieto perustuu myöhempiin etnografisiin kuvauksiin, kansanperinteeseen sellaisina kuin ne on dokumentoitu 1700- ja 1800-luvuilla.Artikkeli suomalaisten muinaisusko teoksessa 

Muinaisuskontoja harjoitettiin ennen kristinuskon tuloa 1000-luvun alkuun asti, minkä jälkeen se eli pitkään kristinuskon rinnalla ja kehittyi 1600-luvulle kansanuskoksi, johon on sekoittunut sekä muinaisuskon että kristinuskon aineksia. Šamaanilaitos hiipui kristinuskon tulon myötä ja tietäjälaitos kehittyi yksityiseksi ja salaiseksi toiminnaksi. 1700-luvun puolivälisssä viimeiset pyhät lehdot hakattiin Savossa ja Karjalassa, mutta jumalat ja haltiat kulkivat mukana kansanperinteessä. 

Muinaisuskoon kuuluivat monenlaiset jumalat, yhteys luontoon sekä vainajien palvonta. Maailma nähtiin täynnnä henkiä tai yliluonnnolista voimaa (väki), jotka asuivat luonnon elementeissä, esineissä ja esivanhemmissa. Šamaanit toimivat näiden henkien ja ihmisten välisinä välittäjinä. Tietäjät osasivat usein kalevalaisia runoja ja loitsuja ja heillä uskottiin olevan taikavoimia. Moni harjoitti kansanparannusta.Hakusana noitausko teoksessa . Saamelaisalueilla lapinnoidat toimivat parantajina ja pitivät yhteyttä luontoon. Muinaisuskoon kuului keskeisesti myös vainajien palvonta ja kunnioittava suhtautuminen karhuun. Perheillä, rakennuksilla, maaomaisuudella ja viljelyksillä oli omat haltijansa, joiden tehtävänä oli suojelu ja vaurauden sekä hedelmällisyyden turvaaminen.Pentikäinen, Juha ym.: Suomalaisten muinaisusko. Teoksessa Factum: Uusi tietosanakirja. 7, Sm–vahi. Espoo: Weilin+Göös, 2005. .

Suomen muinaisusko oli monijumalaista. Mikael Agricolan vuonna 1551 julkaisema luettelo epäjumalista sisälsi 11 hämäläistä ja 12 karjalaista epäjumalaa. Itä-Suomessa palvottiin kirjavaa jumalten joukkoa, joihin lukeutuivat muun muassa Ukko, Ahti ja Tapio. Jumalat ja haltijat kuvastivat luontosuhdetta ja sosiaalista järjestystä.Mikael Agricolan luettelo hämäläisistä ja karjalaisista jumalista, Psalttarin käännöksen esipuhe,1551, 12 kutakin antiikin pantheonien tapaan. Suomalaisen muinaisuskon ja kirkkohistorian tekstejä. Juha Seppänen. http://www.kolumbus.fi/juha.seppanen/opinnot/ue/ue5/ue5tekst.html  Viitattu 20.4.2013..

 Kristinuskon tulo Suomeen 

Väestön kääntyminen kristinuskoon alkoi Suomessa 1000-luvulla aluksi kaupankäynnin välityksellä.Katolinen kristillisyys tuli Suomeen 1100-luvulla  edu.fi Kristinusko levisi suurimpaan osaan Suomea katolisena uskona.  

 Uskonpuhdistus ja luterilainen kirkko 
1500-luvulla uskonpuhdistus levisi myös Suomeen, mikä johti katolisen uskon korvaamiseen luterilaisella uskolla. Suomenkieliset jumalanpalvelukset yleistyivät ,ja Raamatun käännöstyö suomeksi käynnistyi. Luterilainen kirkko tuli valtionuskonnoksi, ja sen asema vahvistui 1600- ja 1700-luvuilla. Kirkko oli merkittävä kulttuurin ja koulutuksen edistäjä.

Lakisääteinen pakko kuulua luterilaiseen kirkkoon astui voimaan vuonna 1634. Myös kirkonmenoihin osallistuminen muuttui pakolliseksi ja muut kuin luterilaiset tuli karkottaa maasta.Suomen uskonnonvapauden historia. Vapaa-ajattelijain liitto ry. http://www.uskonnonvapaus.fi/artikkelit/historia-suomi.html Alkuperäisuskonnon harjoittaminen julistettiin synnilliseksi toiminnaksi ja kirkonmiehet ja viranomaiset pyrkivät hävittämään esimerkiksi metsikköjä, joita tiedettiin tai epäiltiin käytettävän uhrilehtoina. Kansanuskossa sekoittuivat tästä huolimatta pitkään kristilliset ja vanhan uskonnon piirteet. Esimerkiksi kristinuskon Saatanan ja suomalaisten muinaisuskon maahisten tehtävät sekoittuivat pitkään ja samoissa loitsua muistuttavissa rukouksissa ja rituaaleissa voitiin suojautua molempia vastaanKristinusko saapui Suomeen noin 1 000 vuotta sitten. www.kirkko850.fi/ristijasiniristi/tekstit/jakso1.doc. Paikoitellen Hämeessä, laajasti Itä-ja Pohjois-Suomessa, ja erityisesti Karjalassa tällaista esiintyi vielä uudella ajallakin. Ulkomaalaisille annettiin 1700-luvulla lupa harjoittaa muuta uskontoa kuin evankelis-luterilaista, mutta toisinuskovat joutuivat elämään ilman kansalaisoikeuksia aina 1900-luvulle asti. 

1800-luvulta lähtien myös muut kristilliset suuntaukset, kuten ortodoksisuus ja erilaiset herätysliikkeet, saivat jalansijaa. Erityisesti herännäisyysliike vaikutti merkittävästi maaseudun väestöön ja korosti henkilökohtaista uskonelämää.

Uskontokuntaan kuulumisen pakollisuus poistui vuoden 1923 uskonnonvapauslain myötä. Uskonnonvapauslaki salli myös uusien uskonnollisten yhdyskuntien vapaan perustamisenIlkka Niiniluoto: ”Ateismi”. Teoksessa . Uskonnottomuus ja maallistuminen alkoivat lisääntyä. Uskonnollisten yhdyskuntien monimuotoisuus laajeni, kun uusia uskonnollisia liikkeitä syntyi. Esimerkiksi helluntailaisuus, baptistit ja erilaiset karismaattiset suuntaukset saivat kannatusta.

 Nykytilanne 
+ Uskonnot SuomessaVäestörakenne TilastokeskusVäestö uskontokunnan mukaan ja osuus väestöstä 1950–2013 Tilastokeskus Vuosi Suomen ev.lut. kirkko Suomen ortodoksinen kirkko Muut Uskontokuntiin kuulumattomat 1900  98,1 %  1,7 %  0,2 %  0,0 % 1950  95,0 %  1,7 %  0,5 %  2,8 % 1960  92,4 %  -  -  - 1970  92,4 %  -  -  - 1980  90,3 %  1,1 %  0,7 %  7,8 % 1990  87,8 %  1,1 %  0,9 %  10,2 % 2000  85,1 %  1,1 %  1,1 %  12,7 % 2010  78,3 %  1,1 %  1,4 %  19,2 % 2011  77,3 %  1,1 %  1,5 %  20,1 % 2012  76,4 %  1,1 %  1,5 %  21,0 % 2013  75,2 %  1,1 %  1,5 %  22,1 % 2014  73,8 %  1,1 %  1,6 %  23,5 % 2015  73,0 %  1,1 %  1,6 %  24,3 % 2016  72,0 %  1,1 %  1,6 %  25,3 % 2017  70,9 %  1,1 %  1,6 %  26,3 % 2018  69,8 %  1,1 %  1,7 %  27,4 % 2019  68,7 %  1,1 %  1,7 %  28,5 % 2020  67,8 %  1,1 %  1,7 %  29,4 % 2021  66,6 %  1,1 %  1,8 %  30,6 % 2022  65,2 %  1,1 %  1,8 %  32,0 % 2023  63,6 %  1,0 %  1,8 %  33,6 % 2024  62,2 %  1,0 %  1,8 %  34,9 %
 Suomalaisten usko ja uskonnolliset tavat 
Suomalaisista kolmannes piti todennäköisenä tai varmana, että Jumala on olemassa, 46 % epävarmana tai ehdottomasti epätotena vuonna 2024. Jopa 82 % oli ainakin jokseenkin sitä mieltä, että lakien ei pidä perustua uskontoon.

Vuonna 2018 tehdyssä kansainvälisessä ISSP-kyselyssä Suomen väestöstä 40 prosenttia vastasi ettei usko jumalaan, 34 prosenttia vastasi uskovansa jumalaan ja 26 prosenttia ei osannut sanoa. Miehet uskoivat jumalaan vähemmän kuin naiset ja uskominen jumalaan väheni mitä nuoremmasta ikäluokasta oli kyse.

Kirkon tutkimuskeskuksen vuonna 2011 teettämän tutkimuksen mukaan suomalaisten usko kristinuskon keskeisiin opetuksiin romahti neljän vuoden takaiseen verrattuna.Suomalaisten usko romahti  evl.fi 14.5.2012

Vuonna 2009 julkaistun Gallup Internationalin mielipidekyselyn mukaan suomalaiset olivat naapurikansojaan uskonnollisempia ollen vertailussa 14. vähiten uskonnollisia. Suomessa 29 prosenttia vastaajista piti uskontoa tärkeänä elämässään. Vuonna 2017 arvokyselyssä 6 prosenttia suomalaisista valitsi uskonnollisen vakaumuksen tärkeimpien elämänarvojen joukkoon.Lännen Median kysely paljastaa tärkeimmät elämänarvomme 8.4.2017 Lapin Kansa Vuonna 2006 tehdyn tutkimuksen mukaan suomalaisista 30 prosenttia pitää evoluutioteoriaa vääränä. Vuonna 2024 tehdyn tutkimuksen mukaan 19 % suomalaisista rukoili vähintään kerran viikossa. Niitä, jotka eivät olleet viime vuosina rukoilleet lainkaan oli 38 %

Kirkon tutkimus ja koulutus -yksikön teettämän kyselytutkimuksen mukaan 60 prosenttia suomalaisista katsoo, että kaikilla tulisi olla oikeus kantaa vapaasti uskonnollisia symboleja ja pukeutua uskontonsa mukaisesti. Kuitenkin esimerkiksi musliminaisten huivin tai juutalaismiesten kipan käyttöön suhtauduttiin kielteisemmin. Vuoden 2024 nuorisobarometrissa  86 prosenttia katsoi, että koulussa kaikilla tulee olla oikeus puhua uskonnostaan ja katsomuksestaan. Koronapandemian aikana noin 80 prosenttia odotti kirkolta monipuolisesti konkreettista apua (esimerkiksi ruokaa, taloudellista tukea tai apua asiointeihin).

Valtiokirkkojärjestelmän perintönä monet asiat ovat edelleen kytkeytyneinä uskontoon. Kristinuskon vaikutus näkyy esimerkiksi kirkollisina pyhäpäivinä ja tapakulttuurissa.

 Kristinusko 

Vuoden 2024 lopussa 62,2 % suomalaisista kuului Suomen evankelis-luterilaiseen kirkkoon. Toiseksi suurin kirkkokunta on ortodoksinen kirkko, johon kuuluvia on 1,0 prosenttia. Suomen perustuslaissa luterilaisella kirkolla on erityisasema, ja sitä koskee erityinen kirkkolaki.Kirkkolaki (1054/93)  Myös ortodoksisesta kirkosta on olemassa erityislaki

 Suomen evankelis-luterilainen kirkko 


Suomen evankelis-luterilainen kirkko on maailman seitsemänneksi suurin luterilainen kirkko.Luterilaisen maailmanliiton tilasto 2008  Lutheran World Federation 01/2009 Vuonna 2024 syntyneistä lapsista kastettujen osuus oli 47,3 %.Kirkkoon kuuluvuus 2024 Kirkontilastot.fi Tutkimusten mukaan kaikki kirkon jäsenet eivät usko ja elä kirkon oppien mukaan. Nykyään kirkon ongelma on jatkuvasti laskeva jäsenluku, sillä kirkosta eronneiden määrä on lisääntynyt merkittävästi viime vuosina. Esimerkiksi vuonna 2008 Suomen evankelis-luterilaisesta kirkosta erosi 1,1 % sen jäsenistä.  Eroamista tapahtuu muun muassa näkemyksellisistä, taloudellisista sekä henkilökohtaisista syistä. Suurin eroava ikäryhmä ovat nuoret aikuiset.

Toisaalta kirkon tekemä työ erityisesti vähäosaisten auttamiseksi (muun muassa diakonia) ja toiminta kriisitilanteissa saa laajaa arvonantoa. Muita arvostettuja seurakuntien toimintamuotoja ovat muun muassa lapsi- ja perhetyö (perhe-, päivä- ja iltapäiväkerhot sekä perheneuvonta), varhaisnuoriso- ja nuorisotyö. Nuorison parissa yleinen kristillinen riitti on rippikoulun käyminen. Vuonna 2024 rippikoulun kävi 73,0 % 14–15-vuotiaiden ikäluokasta.

Suomen evankelis-luterilaisen kirkon sisällä toimii useita herätysliikkeitä. Näistä jo 1700–1800-luvuilla ovat syntyneet rukoilevaisuus, herännäisyys, evankelisuus ja lestadiolaisuus. Näistä lestadiolaisuus on jakautunut neljään päähaaraan: vanhoillislestadiolaisuus, esikoislestadiolaisuus, uusheräys ja rauhansanalaisuus. Näiden vanhojen herätysliikkeiden lisäksi syntyi 1900-luvulla viidesläisyys, johon luetaan kuuluviksi Suomen Raamattuopisto, Kansanlähetys ja Kansan Raamattuseura. Lisäksi kirkon sisällä on vaikuttanut 1960- ja 1970-luvuilla Suomeen kantautunut karismaattinen liike.

Muut luterilaiset kirkot ja ryhmät

Suomen evankelis-luterilaisen kirkon ja herätysliikkeiden lisäksi Suomessa toimii myös Lähetyshiippakunta ja erinäisiä itsenäisiä luterilaisia seurakuntia.

 Suomen ortodoksinen kirkko 

Eräillä alueilla kuten osassa Laatokan Karjalaa ortodoksisuus oli valtauskontona ollut keskiajalta toiseen maailmansotaan saakka. Tällöin suuri osa Suomen ortodoksiväestöstä joutui muiden luovutetun Karjalan asukkaiden tavoin siirtymään muualle maahan.

Suomen ortodoksinen kirkko on kuulunut autonomisena kirkkokuntana Konstantinopolin Ekumeenisen Patriarkan alaisuuteen vuodesta 1923 lähtien. Suomen ortodoksisen kirkon johtaja on Helsingin alueen ja koko Suomen arkkipiispa Elia. Suomen väestöstä noin 1,0 prosenttia kuuluu ortodoksiseen kirkkoon. Suomen ortodoksinen kirkko on ainoa ortodoksinen paikalliskirkko, joka noudattaa kokonaan gregoriaanista kalenteria. Suomen ortodoksisen kirkon lisäksi Suomessa toimii Moskovan patriarkaatin alaisia ortodoksisia seurakuntia. Näistä Pyhän Nikolauksen seurakunnalla oli vuonna 2013 2 578 jäsentä ja Pokrovan seurakunnalla 374 jäsentä.

 Helluntaiherätys 

Suomen helluntaiherätys on osa kansainvälistä helluntailiikettä. Pääosa liikkeestä on järjestäytynyt itsenäisiksi yhdistysmuotoisiksi paikallisseurakunniksi, joiden jäsenet kuuluvat siviilirekisteriin. Seurakuntien jäseniksi kelpaavat vain henkilökohtaisen uskonratkaisun tehneet ja uskovien kasteella käyneet. Vuonna 2003 perustettiin Suomen Helluntaikirkko, joka on virallinen uskonnollinen yhdyskunta. Osa seurakunnista ja helluntailaisista on liittynyt kirkon jäseniksi. Vuonna 2003 helluntailaisuuden piirissä laskettiin olevan noin 100 000 henkeä, kun mukaan laskettiin virallisten jäsenten lisäksi näiden perhepiirit. Vuoden 2013 lopussa helluntaiherätykseen kuului yhteensä 241 seurakuntaa ja noin 50 000 jäsentä. Vuonna 2020 jäsenmärä oli laskenut 44 371 jäseneen. Näistä Suomen Helluntaikirkkoon kuului joulukuussa 2017 61 seurakuntaa, ja jäseniä oli 31.7.2017 yhteensä 8 915.

 Katolinen kirkko Suomessa 

Katolisen kirkon juuret Suomessa löytyvät keskiajalta, jolloin se oli vallitseva kristinuskon muoto. Uskonpuhdistuksen myötä se kuitenkin hävisi Suomen alueelta. 1700–1800-lukujen taitteessa katolisuus kuitenkin palasi alueelle, kun Ruotsin valtakunnassa annettiin suvaitsevaisuusjulistus ammattitaitoisten ulkomaalaisten saamiseksi maahan. Määrä pysyi kuitenkin hyvin marginaalisena. Ensimmäinen katolinen kirkko vihittiin Viipurissa 1799 ja toinen Helsinkiin vuonna 1860. Vuoden 1869 kirkkolain myötä tuli mahdolliseksi luterilaisten kääntyminen katolilaisuuteen. Vuonna 1920 muodostettiin Suomen apostolinen vikaarikunta, joka korotettiin hiippakunnaksi vuonna 1955. Kirkon jäsenmäärä on ollut pitkään vähäinen, mutta on viime vuosina kasvanut voimakkaasti. Kun jäsenmäärä oli vuonna 1960 2 164 henkeä, oli se vuonna 2000 7 227 henkeä ja vuonna 2015 13 069 1.1.2018 oli Helsingin katolisella hiippakunnalla 8 seurakuntaa ja niissä 14 949 jäsentä. Lisäksi Suomessa arvioidaan olevan tuhansia sellaisia maahanmuuttajataustaisia katolisia, jotka eivät ole rekisteröityneet jäseniksi. Katolinen kirkko Suomessa on varsin monietninen, sillä jäsenistä suomea puhuu 41 % ja ruotsia 5 % jäsenistöstä, kun taas muiden kielien puhujien osuus on 54 %.

 Vapaakirkollisuus 

Vapaakirkollisuuden juuret ovat Suomessa lähtöisin 1800-luvun lopun angloamerikkalaisissa herätys- ja pyhitysliikkeissä, joissa korostuivat henkilökohtainen uskonratkaisu ja uskovien seurakunta. Jotkut suomalaiset saivat kosketuksen näihin aatteisiin matkustelun tai kirjallisuuden kautta. Vapaakirkollista liikehdintää kehittyi 1870-luvulla Pohjanmaan ja Uudenmaan rannikkoseudulla. Aluksi liike oli allianssipohjainen ja pyrki muuttamaan luterilaista kirkkoa sisältä päin. Tämä ei kuitenkaan onnistunut ja liikkeeseen suhtauduttiin kirkon taholta vihamielisesti. Aluksi suurin osa liikkeen jäsenistä oli ruotsinkielisiä, mutta 1900-luvulla suomenkielisten osuus alkoi kasvaa. Vuonna 1910 molempia kieliryhmiä oli jäsenistössä yhtä paljon, minkä jälkeen suomenkielisten osuus alkoi kasvaa ruotsinkielisiä selvästi suuremmaksi. Vuonna 1923 suomenkieliset vapaaseurakunnat järjestäytyivät Suomen Vapaakirkoksi. Ruotsinkieliset jatkoivat pitkään yhdistyspohjaisina seurakuntina, kunnes vuonna 2004 perustettiin Missionskyrkan i Finland. Vuonna 2018 Suomen Vapaakirkkoon kuului 15 067 jäsentä. Missionskyrkan i Finland:iin kuului samana vuonna 245 jäsentä.

 Islam 

pienoiskuva|Muslimien palvelemiseen erikoistunut Halal-sääntöjä noudattava lihakauppa Oulussa.
Muslimeja on asunut Suomessa 1800-luvulta lähtien.Juntunen, Martikainen & Sakaranaho 2008, s. 24–28. Venäjän vallan aikana Suomessa palveli muslimisotilaita, joista osa ei palannut Venäjälle. Helsingissä toimi 1800-luvun puolivälissä imaami Viaporin muslimisotilaiden hengellisiä tarpeita varten, ja Hietaniemen hautausmaan islamilainen osa vihittiin käyttöön vuonna 1871. 

Muslimisotilaiden jälkeen Suomeen alkoi muuttaa islaminuskoisia tataareja 1870-luvulta alkaen. Ensimmäiset tulivat kauppiaina ja loput suvuittain, lähes kaikki samasta Aktukin kylästä (91 %) Nižni Novgorodin piirikunnasta. Tataareja asui Helsingin lisäksi Viipurissa, Järvenpäässä, Kotkassa, Kuopiossa ja Turussa. Allahwerdi & Hallenberg, s. 225–229 Heitä ei missään vaiheessa ollut tuhatta henkeä enempää, ja heidän lukumääränsä on ollut laskussa.

Neuvostoliiton romahduksen myötä 1990-luvun vaihteessa Suomeen alkoi saapua Neuvostoliitosta somaleita. Tulijoissa oli lisäksi Irakin kurdeja sekä usein afgaanitaustaisia muslimeja Iranista ja Turkista. Vuodesta 1993 lähtien muslimeita saapui entisen Jugoslavian alueelta sekä myöhemmin Afganistanista.Ketola, s. 186. Arviolta kaksi kolmasosaa tulijoista otettiin Suomeen humanitaarisin perustein.Martikainen & Sakaranaho 2011, s. 102.

Vuonna  2020 rekisteröityjä islamilaisia yhdistyksiä oli ainakin 161. Viime aikoina ja varsinkin vuonna 2015 muslimeja on tullut Lähi-idästä (etenkin Irak), Afrikasta (etenkin Somalia) ja Aasiasta (etenkin Afganistan).Juntunen, Martikainen & Sakaranaho 2008, s. 24–28.  Muslimeja oli vuonna 2022 noin 120 000–130 000 henkeä. Heistä vain pieni osa on rekisteröitynyt uskonnollisiin yhteisöihin. 

 Juutalaisuus 

Suomeen asettui juutalaisia maassa 1800-luvulla palvelleiden venäläissotilaiden joukossa. Suomen juutalaisseurakuntiin kuului 1 033 jäsentä vuonna 2024.

 Buddhalaisuus 

Suomessa on vähän buddhalaisia. Heitä tuli maahan 1980-luvulla vietnamilaisina venepakolaisina. Suomalaiset ovat saaneet buddhalaisia vaikutteita esimerkiksi itämaisten taistelulajien kautta. Suomessa toimii useita pieniä buddhalaisia ryhmiä.

 Uuspakanuus 

Suomessa uuspakanallisuuden muodot alkoivat vallata alaa 1980-luvulla. Näihin kuuluvat esimerkiksi wicca, aasainusko ja sekoitukset eri muodoista. Suomalaiseen mytologiaan ja muinaisuskoon pohjautuvia uskonnon tai elämänkatsomuksen muotoja on kutsuttu suomenuskoksi tai suomalaiseksi pakanuudeksi ja luonnonuskonnoksi. Vuonna 1998 on perustettu Lehto – Suomen Luonnonuskontojen yhdistys ry, joka on tarkoitettu luonnonuskovaisille ja luonnonuskonnoista kiinnostuneille. Pakana- ja luonnonuskontoja edustaa myös 1999 perustettu Pakanaverkko ry.Aarnio, Topi: ”Vanhat jumalat, uudet pakanat”. Teoksessa . Molemmilla yhdistyksillä on 130–150 jäsentä.

 Lainsäädäntö 
 Uskonnon ja omantunnon vapaus 

Suomen perustuslain (731/1999) 11 §:n mukaan jokaisella on uskonnon ja omantunnon vapaus. Uskonnon ja omantunnon vapauteen sisältyy oikeus tunnustaa ja harjoittaa uskontoa, oikeus ilmaista vakaumus ja oikeus kuulua tai olla kuulumatta uskonnolliseen yhdyskuntaan. Kukaan ei ole velvollinen osallistumaan omantuntonsa vastaisesti uskonnon harjoittamiseen.

Uskonnonvapauslain mukaan lapsen uskonnollisesta asemasta päättävät hänen huoltajansa yhdessä. Viisitoista vuotta täyttänyt lapsi voi kuitenkin huoltajien kirjallisella suostumuksella itse liittyä uskonnolliseen yhdyskuntaan tai erota siitä. Kaksitoista vuotta täyttänyt voidaan liittää uskonnolliseen yhdyskuntaan tai ilmoittaa eronneeksi siitä vain omalla kirjallisella suostumuksellaan.Uskonnonvapauslaki (345/2003).

 Kirkkojen ja valtion suhde 

Suomen perustuslaki toteaa, että evankelis-luterilaisen kirkon järjestysmuodosta ja hallinnosta säädetään kirkkolaissa. Aloitteen kirkkolain muuttamiseksi voi tehdä vain kirkolliskokous, ja eduskunta voi vain joko hyväksyä ehdotuksen sellaisenaan tai hylätä sen. Kirkkolain mukaan kirkolle on varattava mahdollisuus antaa lausunto säädettäessä asioista, jotka koskevat kirkon suhdetta valtioon tai toisiin uskonnollisiin yhdyskuntiin. Kirkolla on lain mukaan myös oikeus tehdä valtion viranomaisille esityksiä tai antaa lausuntoja kirkon opin ja tehtävän kannalta tärkeistä yhteiskunnallisista kysymyksistä.Kirkkolaki (1054/1993) .

Suomen ortodoksista kirkkoa koskee Laki ortodoksisesta kirkosta. Lain mukaan kirkolla on oikeus tehdä ehdotuksia lain muuttamisesta ja muusta kirkkoa koskevasta lainsäädännöstä ja sille on annettava mahdollisuus antaa lausunto säädettäessä muutoksia kyseiseen lakiin. Kirkolliskokouksen säätämä kirkkojärjestys antaa tarkempia ohjeita kirkon hallinnosta toiminnasta.

Sekä evankelis-luterilaisella että ortodoksisella kirkolla on julkisyhteisön asema. Evankelis-luterilaisessa kirkossa on käytössä palvelussuhteen muotona virkasuhde. Ne perivät jäseniltään kirkollisveroa, joka kannetaan verotuksen yhteydessä. Kirkkojen toimielimien päätöksistä voi nostaa kanteen yleisissä hallintotuomioistuimissa. Evankelis-luterilaisen kirkon kirkolliskokouksessa on myös valtioneuvoston määräämä edustaja, kenttäpiispa ja saamelaiskäräjien valitsema saamelaistenedustajaKirkkolaki, 10. luvun 1 §.

Kirkkolaissa säädetään myös, että Suomen armeijassa voi olla sotilaspappeja ja vankiloissa vankilapappeja.Kirkkolaki, 6. luvun 16 ja 17 §

Kirkkojen ja uskontojen asemaa koskevia tai niihin liittyviä säännöksiä on useissa muissakin laeissa.

 Uskonnolliset yhdyskunnat 
Rekisteröidyistä uskonnollisista yhdyskunnista on säädetty uskonnonvapauslaissa.Uskonnonvapauslaki 2003/453 Uskonnonvapauslaissa on säännökset yhdyskunnan perustamisesta, rekisteröinnistä ja yhdyskuntajärjestyksestäUskonnonvapauslaki 2003/453 2 luku. Rekisteröidyn uskonnollisen yhdyskunnan jäsenyys on Suomessa väestötieto ja se merkitään väestötietojärjestelmään. Uskonnollisia yhdyskuntia on virallisesti noin 150. Käytännössä kuitenkin esimerkiksi suomenkieliset baptistit ja ruotsinkieliset baptistit ovat muodollisesti omia yhteisöjään. Myös ortodoksiset Moskovan patriarkaatin alaiset pyhän Nikolauksen ja Pokrovan seurakunnat toimivat omina uskonnollisina yhdyskuntinaan. Suurimmat kristilliset yhdyskunnat ovat katolinen kirkko Suomessa, Suomen vapaakirkko ja Suomen Helluntaikirkko.https://uskonnot.fi/yhteiso/suomen-helluntaikirkko/

Yli tuhannen jäsenen uskonnolliset yhdyskunnat vuoden 2021 lopussa:https://uskonnot.fi/yhteisot/
 Jehovan todistajat 16 495
 Katolinen kirkko Suomessa 14 795
 Suomen Vapaakirkko 14 555
 Suomen Helluntaikirkko 12 343
 Ortodoksinen Pyhän Nikolauksen seurakunta 3 596
 Suomen Islamilainen Yhdyskunta 3 572
 Myöhempien Aikojen Pyhien Jeesuksen Kristuksen Kirkko 3 187
 Suomen Adventtikirkko 2 982
 Helsinki Islam Keskus 2 905
 The Islamic Rahma Center in Finland 1 982
 Tampereen Islamin Yhdyskunta 1 841
 Suomen Baptistikirkko 1 584
 Pohjois-Suomen Islamilainen Yhdyskunta 1 107

 Uskonnollisiin yhdyskuntiin kuuluvien määrä 
Uskonnollinen yhdyskunta20002005201020152020Määrä%Määrä%Määrä%Määrä%Määrä%LähdeVäestö yhteensä5,181,115100.0%5,255,580100.0%5,375,276100.0%5,487,308100.0%5,533,793100.0%26x26px Kristinusko4,496,22986.7%4,466,12884.9%4,308,34280.1%4,112,68174.9%3,861,83369.7%20x20px Islam1,1990.0%4,2370.0%9,3930.1%13,2890.2%19,3470.3%20x20px Buddhalaisuus260.0%680.0%5090.0%9560.0%1,8260.0%23x23px Juutalaisuus1,1570.0%1,1840.0%1,2080.0%1,1330.0%1,0940.0%21x21px Hindulaisuus370.0%660.0%910.0%3240.0%3680.0%20x20px Uuspakanuus00.0%00.0%00.0%350.0%650.0%Muut uskontokunnat22,4880.4%22,3750.4%23,3040.4%22,7840.4%21,5330.3%Uskontokuntiin kuulumattomat659,97912.7%761,52214.4%1,032,42919.2%1,336,10624.3%1,627,72729.4%

 Katso myös 
 Uskonto Euroopan unionissa
 Luettelo Suomen rekisteröidyistä uskonnollisista yhdyskunnista
 Uskonnottomuus Suomessa
 Suomalainen muinaisusko 
 Ensimmäinen ristiretki Suomeen
 Toinen ristiretki Suomeen
 Kolmas ristiretki Suomeen

 Lähteet 




 Viitteet 

 Kirjallisuutta 






 Aiheesta muualla 
 Uskonnot ja elämänkatsomukset. Suomi.fi.
 Uskonto Suomessa -hanke. Kirkon tutkimuskeskuksen ja Uusien uskonnollisten liikkeiden tutkijaverkoston kanssa toteuttama tietokanta.


Luokka:Seulonnan keskeiset artikkelit